S-3092/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur S-kk-þgf M-kk-þgf L-kk-þgf B-kk-þgf, kt. [...], [...], [...], fyrir eftirtalin hegningar- og fíkniefnalagabrot:1. Þjófnað með því að hafa, miðvikudaginn 9. október 2019, stolið úr verslun Nettó, að Fiskislóð 19 í Reykjavík, matvörum að samtals söluverðmæti 15.972 kr.

Telst þetta varða við 244. gr. almennra hegningarlaga nr. 19/1940.

2. Þjófnað með því að hafa, sunnudaginn 20. október 2019, stolið úr herbergi A, kt. [...], að [...]í [...], lyfjaboxi með allt að 40 töflum af lyfinu Lexotan og seðlaveski sem innihélt greiðslukort og reiðufé að fjárhæð 8.500 kr.

Telst þetta varða við 244. gr. almennra hegningarlaga nr. 19/1940.

3. Fíkniefnalagabrot með því að hafa, mánudaginn 16. desember 2019, á Exeter hóteli að Tryggvagötu 12 í Reykjavík, haft í vörslum sínum 0,66 gaf amfetamíni og 0,16 gaf kókaíni, sem fannst við líkamsleit lögreglu á ákærða og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Gripdeild með því að hafa, sunnudaginn 12. janúar 2020, úr gestamóttöku á Hilton Hótel Nordica að Suðurlandsbraut 2 í Reykjavík, tekið ófrjálsri hendi og haft á brott með sér Apple tölvuskjá að óþekktu verðmæti.

Telst þetta varða við 245. gr. almennra hegningarlaga nr. 19/1940.

5. Fíkniefnalagabrot með því að hafa, föstudaginn 17. janúar 2020, haft í vörslum sínum, í bílastæðahúsi að [...] í [...], 0,41 gaf amfetamíni, sem fannst við líkamsleit lögreglu á ákærða og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þess er ennfremur krafist að ákærði verði dæmdur til að sæta upptöku á 1,07 gaf amfetamíni og 0,16 gaf kókaíni samkvæmt 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 og 7 millilítrum af óþekktum vökva, 20 töflum af ávana- og fíknilyfinu Gabapentin ratiopharm, 4 töflum af ávana- og fíknilyfinu Vizarsin, 5 töflum af óþekktu efni og 1 töflu af ávana- og fíknilyfinu Quetiapin Actavis, samkvæmt 3, sbr. 3. mgr. 49. gr. lyfjalaga nr. 93/1994, en framangreind lyf fundust við líkamsleit lögreglu á ákærða, sbr. ákæruliði nr. 3 og 5.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í[...]. Samkvæmt framlögðu sakavottorði, dagsettu 11. maí 2020, gekkst ákærði undir sektargreiðslu með lögreglustjórasátt 5. nóvember 2012 fyrir þjófnað. Hann var síðan dæmdur í þriggja mánaða fangelsi, skilorðsbundið til þriggja ára, með dómi 14. maí 2013 fyrir þjófnað og tilraun til þjófnaðar og fíkniefnalagabrot. Þá gekkst hann undir tvær sektarrefsingar með lögreglustjórasáttum 15. febrúar 2018 fyrir fíkniefnalagabrot. Loks var hann dæmdur í átta mánaða fangelsi 22. maí 2019 fyrir þjófnað, gripdeild, vörslur fíkniefna og vopnalagabrot. Ákærða var veitt reynslulausn þann 12. september 2019 á eftirstöðvum 99 daga refsingar.

Með brotum sínum nú hefur ákærði rofið skilyrði reynslulausnar og verður hún því dæmd upp, sbr. 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru eru gerð upptæk til ríkissjóðs 1,07 gaf amfetamíni 0,16 gaf kókaíni, 7 millilítrar af óþekktum vökva, 20 töflur af ávana- og fíknilyfinu Gabapentin ratiopharm, 4 töflur af ávana- og fíknilyfinu Vizarsin, 5 töflur af óþekktu efni og 1 tafla af ávana- og fíknilyfinu Quetiapin Actavis.

Engan sakarkostnað leiddi af meðferð málsins.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf M-kk-nf L-kk-nf B-kk-nf, sæti fangelsií 6 mánuði.

Upptæk eru gerð til ríkissjóðs 1,07 gaf amfetamíni 0,16 gaf kókaíni, 7 millilítrar af óþekktum vökva, 20 töflur af Gabapentin ratiopharm, 4 töflur af Vizarsin, 5 töflur af óþekktu efni og 1 tafla af Quetiapin Actavis.

H-kvk-nf S-kvk-nf B-kvk-nf